ফেচবুকত উপলব্ধ সকলো নিঙজ চাইট মুহূতৰ ভিতৰতে অন্তৰ্ধান হৈ পৰাৰ ফলত ফেচবুকত বাতৰি পৰিব আৰু বাতৰি সম্পৰ্কীয় ভিডিঅ' চাব বিচৰাসকলৰ মাজত হাহাকাৰ পৰিস্থিতিৰ সৃষ্টি হ'ল।
তাৎপৰ্যপূৰ্ণ ভাবে ফেচবুক কৰ্তৃপক্ষই নিউজ চাইট সমূহ বন্ধ কৰি দিয়াৰ সমান্তৰাল ভাবে অষ্ট্ৰেলিয়া চৰকাৰৰ কেতবোৰ অতি গুৰুত্বপূৰ্ণ বিভাগ যেনে স্বাস্থ্য, আৰক্ষী আদি বিভাগৰো পেজ ব্লক কৰি দিয়া হয়।
ফেচবুক কৰ্তৃপক্ষই গুৰুত্বপূৰ্ণ বিভাগৰ পেজ ভুলক্ৰমেহে ব্লক কৰি দিয়া হৈছে বুলি স্পষ্টীকৰণ দিছে। নিউজ চাইটসমূহে কোনো আপত্তিজনক বাতৰি প্ৰচাৰ কৰাৰ বাবে সেই চাইটসমূহ বন্ধ কৰি দিয়া হোৱা নাই।
শেহতীয়াকৈ অষ্ট্ৰেলিয়াৰ চৰকাৰে এখন আইন কৰিছে যিখন আইনৰ বাবে ছ'চিয়েল মিডিয়াত উপলব্ধ নিউজৰ বাবে গুগল আৰু ফেচবুকে চৰকাৰক ধন দিব লাগিব।
ইপিনে নিউজৰ বিপৰীতে ধন আদায় দিয়াৰ বিষয়টোৰ ফেচবুকে বিৰোধিতা কৰিছে যদিও গুগলে শেহতীয়াকৈ ৰুপাৰ্ট মাৰ্ডকৰ নিউজ নেটৱৰ্কৰ সৈতে ধনৰ বিনিময় সম্পৰ্কীয় এখন চুক্তি কৰিছে।
নতুন আইন খন কাৰ্যকৰী হ'লে ফেচবুক-গুগলে লাভ কৰা ধনৰ পৰিমাণ কমি যাব।সেইবাবেই আজি ফেচবুকে অষ্ট্ৰেলিয়াত বন্ধ কৰি দিয়ে সকলো নিউজ চাইট আৰু নিউজ পেজ।
